Tiskre küla
Tiskre on küla Harku vallas Harju maakonnas. Tiskre küla järgi on nime saanud Rannamõisa pangas paljanduv Tiskre liivakivi. Sama panga koosseisu kuulub ka Tiskre paljand, kus Tiskre kihistu kivimid paljanduvad. 1975. aastal eraldati külast Tiskre asum ja liideti Tallinna Haabersti linnaosaga. 1977. liideti vastloodud Tiskre külaga osaliselt Harku-Nõmme küla territoorium. Küla ümbritsevad Tallinn, Harkujärve, Laabi ja Tabasalu.